**Dohoda o postúpení práv a povinností**

**(ďalej len „dohoda“)**

uzatvorená medzi zmluvnými stranami:

**Nadácia Slovenskej sporiteľne**

sídlo: Tomášikova 3271/48, 832 73 Bratislava-Nové Mesto

IČO: 30 856 868

Register mimovládnych neziskových organizácií Ministerstva vnútra, registračné číslo 03/Na- 2002/774

(ďalej len „Nadácia Slovenskej sporiteľne“)

a

**FinQ Centrum, n.o.**

sídlo: Tomášikova 3271/48, 832 67 Bratislava-Nové Mesto

IČO: 54 625 491

Register mimovládnych neziskových organizácií Okresný úrad Bratislava, registračné číslo OVVS-95039/587/2022-NO

(ďalej len „FinQ Centrum“)

a

**názov: Základná škola**

sídlo: Hlboká cesta 968/4, 811 04 Bratislava

IČO: 31810934

štatutárny orgán: Mgr. Michal Drgáň

adresa elektronickej pošty: riaditel.zshlboka@gmail.com

telefónne číslo: 0911 810 661

(ďalej len „Škola“)

(ďalej spoločne len „zmluvné strany“)

v nasledovnom znení:

**Preambula**

1. Nadácia Slovenskej sporiteľne a Škola uzatvorili dňa 30.11.2021 Zmluvu o spolupráci (ďalej len „Zmluva“), ktorej predmetom je úprava práv a povinností pri spolupráci zmluvných strán na realizácii programu pre finančné vzdelávanie pod názvom FinQ pre žiakov a učiteľov základných a stredných škôl.
2. Nadácia Slovenskej sporiteľne a Škola vyhlasujú, že Zmluva je v čase uzavretia dohody platná a účinná, žiadna zo zmluvných strán Zmlúv od nich neodstúpila a nie sú im známe žiadne skutočnosti ktoré by bránili plneniu zo Zmluvy.
3. Nadácia Slovenskej sporiteľne prehlasuje, že jej nie je známa žiadna právna či skutková prekážka, ktorá by znemožňovala alebo akokoľvek obmedzovala prevod práv a povinností zo Zmluvy podľa tejto dohody na FinQ Centrum.

**I.**

**Predmet dohody**

1. Na základe dohody Nadácia Slovenskej sporiteľne postupuje bezodplatne všetky práva a povinnosti zo Zmluvy na FinQ Centrum a FinQ Centrum preberá všetky tieto práva, povinnosti a záväzky vyplývajúce zo Zmluvy, za podmienok stanovených v tejto dohode a Zmluve; Škola súhlasí s takouto zmenou a s prevzatím práv, povinností a záväzkov FinQ Centrom ako novým zmluvným partnerom Školy.
2. K postúpeniu a prevzatiu práv, povinností a záväzkov dochádza medzi Nadáciou Slovenskej sporiteľne a FinQ Centrom dňom podpisu všetkých zmluvných strán (ďalej len „deň prevodu“). Nadácii Slovenskej sporiteľne postúpením všetkých práv a povinností vyplývajúcich zo Zmluvy zanikajú voči Škole všetky práva a povinnosti zo Zmluvy a tieto postupuje FinQ Centru.

FinQ Centrum prijíma od Nadácie Slovenskej sporiteľne všetky postúpené práva a povinnosti vyplývajúce zo Zmluvy a vstupuje odo dňa prevodu v plnom rozsahu do právneho postavenia Nadácie Slovenskej sporiteľne podľa Zmluvy. FinQ Centrum vyhlasuje, že sa s obsahom Zmluvy v plnom rozsahu oboznámil a súhlasí s ňou bez výhrad a zaväzuje sa plniť svoje povinnosti z nej.

1. Po nadobudnutí účinnosti tejto Zmluvy bude Škola odovzdávať informácie, dokumenty a iné skutočnosti týkajúce sa Zmluvy priamo FinQ Centru.
2. Nadácia Slovenskej sporiteľne ku dňu nadobudnutia účinnosti tejto dohody odovzdá FinQ Centru všetky dokumenty týkajúce sa Zmluvy.
3. FinQ Centrum sa zaväzuje, ak taká skutočnosť nastane, písomne oznámiť Škole zmeny v osobách, kontaktných údajoch ktoré boli určené Zmluvou ako osoby oprávnené konať za zmluvné strany.

**II.**

**Záverečné ustanovenia**

1. Na všetky vzťahy vyplývajúce z tejto Dohody, ktoré nie sú v Zmluve výslovne upravené, sa primerane použijú ustanovenia zákona č. 513/1991 Zb. Obchodného zákonníka v znení neskorších zmien.
2. Dohoda nadobúda platnosť a účinnosť dňom podpisu zmluvnými stranami, je vyhotovená **v troch origináloch**, po jednom origináli pre každú zmluvnú stranu.
3. Zmluvné strany si dohodu prečítali, všetky jej ustanovenia sú im jasné a zrozumiteľné, pričom vyjadrujú slobodnú a vážnu vôľu zmluvných strán zbavenú akýchkoľvek omylov, na dôkaz čoho pripájajú svoje podpisy.

V Bratislave, dňa 08.09.20222

**Nadácia Slovenskej sporiteľne FinQ Centrum, n.o.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Barbara Henterová, správkyňa Danica Lacová, riaditeľka

**Škola**

..............................................................

Michal Drgáň, riaditeľ školy